
	Балаларды қабылдау
	Таңғы сүзгі: балалардың терісін, дене қызуын, сыртқы келбетін тексеру. Балаларды жақсы көңіл күймен қарсы алу және оларға қолайлы жағдай жасау. Баланың көңіл күйін, оның жеке пікірін, қызығушылығын анықтау. (сөйлеуді дамыту, коммуникативтік әрекет)

	Ата-аналармен әңгімелесу,
кеңес беру
	"Ұйқы жетіспеушілігінің зияны" тақырыбында ата-аналармен әңгімелесу; балалардың үйде күн тәртібін сақтауларын және уақтылы ұйықтау керектігін талап ету.

	Балалардың дербес әрекеті (баяу қимылды ойындар, үстел үсті ойындары,
бейнелеу әрекеті, кітаптар қарау және тағы басқа әрекеттер)
	
	
	"Еңбекке баулу"
Мақсат-міндеттер. Үйді өздігінен тазалай білуін, табиғат мүйісіндегі мекендеушілерді күте білуін қалыптастыру. (еңбек дағдылары)
	"Еңбекке баулу"
Мақсат-міндеттер. Балаларды ойыншықтар мен көмекші құралдарды өз бетінше және эстетикалық түрде орналастыруға, шкафтарда тәртіпті сақтауға, шаңды сүрту. (еңбек дағдылары)
	"Еңбекке баулу"
Мақсат-міндеттер. Балаларды өсімдіктерді суару, жемсалғышты, астауды, көкөністерді жуу; астауға су құю және дайын жемді жемсалғышқа салу, балыққа жемді өлшеуішпен салу. (еңбек дағдылары)

	
	
	
	Зейінді дамытуға арналған жаттығу.
"Қимылдарды қайталаймыз".
Мақсат-міндеттер. Аталған ойынның тағы бір нұсқасы. Педагог қандай да бір қимылды көрсетеді, ал балалар біреуінен немесе екеуінен басқа барлық қимылдарды қайталайды. Мысалы, егер жүргізуші қолын жоғары көтерсе, балалар шапалақ ұруы керек; қолдары екі жаққа созылғанда, балалар аяқтарын тыпырлатады. Кім қателессе, сол жүргізуші атанады.
(дене шынықтыру)
	Зейінді дамытуға арналған жаттығу.
"Суреттерді салыстырамыз".
Мақсат-міндеттер. Педагог балаларға бір-біріне ұқсас, бірақ біраз өзгешеліктері бар суреттерден айырмашылықтарын табуды ұсынады.
(сөйлеуді дамыту, қазақ тілі, математика негіздері)

Санамақтар айтқызу. "Кел, санайық санамақ".
Бір, екі, үш,
Бір, екі, үш,
Ал, кәнеки, ұш.
Төрт, бес, алты, жеті,
Төрт, бес, алты, жеті,
Мынау - ауыл шеті.
Сегіз, тоғыз, он,
Сегіз, тоғыз, он,
Ал, кәнеки, қон.
Асықпа да саспа,
Бірден қайта баста.
(қазақ тілі, математика негіздері)
	Саусақ жаттығуын айтқызу.
Ақшақарлар қалықтап (алақандарды ашу, саусақтарды көрсету),
Ұшып барады, асықпай (саусақтармен кезек-кезек жыбырлату).
Айналып, оңға ұшып (қолдармен бір жаққа бұраңдау),
Айналып, солға ұшып (қолдармен екінші жаққа бұраңдау).
Мамықтай жерге түсіп (алақандармен жоғары бұлғап, төмен қарай түсіру),
Тыныш жатыр, бізді күтіп (алақандарды үстел басына, тізеге салу).
(сөйлеуді дамыту)

	Таңертенгі жаттығу
	Жалпы дамыту жаттығулары (сылдырмақтармен).
1. Бастапқы қалып: аяқ алшақ, дене тік, қол төменде.
1.1. Балалар сылдырмақтарын жоғары көтеріп, екі қолымен сылдырлатады.
1.2. Бастапқы қалып. (жаттығу 4-5 рет қайталанады).
2. Бастапқы қалып: аяқ алшақ, дене тік, қол төменде.
2.1. Қолдарын оң жаққа жіберіп, сылдырмақтарды сылдырлатады.
2.2. Бастапқы қалып.
2.3. Қолдарын сол жаққа жіберіп, сылдырмақтарды сылдырлатады.
2.4. Бастапқы қалып. (жаттығу 4 рет қайталанады).
3. Бастапқы қалып: жерде отырады, аяқ алшақ, сылдырмақ ұстаған қолдары екі жанында.
3.1. аяқтарын жинап, сылдырмақ ұстаған қолдарын жоғары көтеріп, сылдырлатады.
3.2. Бастапқы қалып. (жаттығу 3 рет қайталанады).
4. Бастапқы қалып: аяқ бірге, дене бос, қол төменде.
4.1. Сылдырмақтарын артында ұстап, бір орында тұрып секіру.
4.2. Бастапқы қалып. (жаттығу 3 рет қайталанады).
(дене шынықтыру, денсаулық әрекет)

	Ұйымдастырылған іс-әрекетке
дайындық
	Дидактикалық ойын «Сандар тізбегі» 
Мақсаты: Сандарды тура және кері санай білуге үйрету. Сандарды есте сақтай алуға баулу.(математика негіздері, танымдық әрекет).

	Білім беру ұйымының кестесі бойынша ұйымдастырылған
іс-әрекет
	
	
	Қазақ  тілі
	Музыка 

Дене шынықтыру
	

	Серуенге дайындық
	Балаларды серуенге ынталандыру; серуенге ойын жабдықтарын іріктеу; балалармен жеке әңгімелесулер; шалбарын, бас киімі мен бәтеңкесін реттілікпен киюін қадағалау. (мәдени-гигиеналық дағдылар, дербес әрекет)

	Серуен
	
	
	Қардың тереңдігін бақылау. (қоршаған ортамен танысу, сөйлеуді дамыту, көркем әдебиет)
Жұмбақ.
Көктен түсіп көбейді,
Ұқсайды өзі шекерге,
Бірақ ешкім жемейді,
Жерде жатыр бекерге. Ол не? (Қар).
Бақылау: балалардың көңілін ауланың қай жерлерінде қалың қар жатқанына аудару, қардың қаншалықты терең екенін білуді ұсыну. Балаларға өлшеуішті көрсету және әр жердегі қар қалыңдығын өлшеу; қалың қарды күрекпен қазып, қардың қалыңдығына назар аудару.
Қимылды ойын: «Ақшақарды ізде». (дене шынықтыру)
Ептілікті, шапшандықты дамытатын, кеңістікті бағдарлауды қажет ететін, қимыл түрлерін өзгертіп отыратын ойындарға қызықтыру.
Еңбек. (еңбек дағдылары)
Гүлзарды жинастыруды ұйымдастыру.
Қар тоқтату жөніндегі пікірді қалыптастыру (қарды тоқтатады, жел соққанда), қардан кедергілер жасау, тәрбиешіге көмектесу. Тапсырманы орындау, бірлесіп атқаруда кішігірім тәсілдерін қалыптастыру.
Өз бетімен ойындар.
Өз құрдастарымен 2-3 рольден тұратын ойын ойнағанда, бірлесуге талаптандыру, рөлді бөлу, ойын тәртібін орындау, жалпы ойын шартына сәйкес әрекет ету.
	Ауа райына қарай қардың өзгеруін байқау. (қоршаған ортамен танысу, сөйлеуді дамыту)
Болжау.
Аязды күні қар жауса – күн жылынады. Суықтан қорықпа – суық сумен жуын.
Мақал-мәтел.
Қыс қандай болса, жаз да осындай.
Байқау: жылы күндері жауған қар жабысқақ болады, қар жабысқақ, аққала жасауға ыңғайлы болатынын балаларға түсіндіру, ал аязды күндері қар үгітіліп, құрғап тұрғанда ештеңе жасауға болмайды. Ауа қысымының өзгеруіне байланысты қардың өзгеретінін бақылатып отыру, қардың өзгеру себептерін тереңдете түсіндіру.
Қимылды ойын. «Бәйге». (дене шынықтыру)
Балаларды әртүрлі жарысқа қатысуға үйрету (кім бұрын жылжиды, кім бұрын озады сол жеңіске жетеді). Балаларды достарының жеңісіне жеткеніне қуануға үйрету.
Еңбек. Тәрбиешіге қардан жолды тазартуға көмектесуге тарту. (еңбек дағдылары)
Тәжірибе.
Қардың қасиеттері.
1. Аязды күні қарды қолғаппен алса, ол жабыспайды, шашылады.
2. Қарға су құйсаң, ол мұз болып қатады. Қар дымқыл әрі жабысқақ, болады.
Қортынды.
Қардың дымқылдығынан қар әдемі тұтас түрде болатындығын байқадық.
	Қар басуын бақылау. (қоршаған ортамен танысу, сөйлеуді дамыту, көркем әдебиет)
Жұмбақ.
Ұстай қалсаң еріп кетер,
Әуре болма теріп бекер. (қар)
Болжау.
Қар түссе - күн жылынады
Бақылау: балаларға қардың түсуі жөнінде түсінік беру. Қыста күн бұлттанса қар жауатына туралы айту. Аспаннан жапалақтап қар жауғанын бақылау (ұлпа, ақ, жеңіл). Қар, жүн көрпе секілді жерді қымтайды.
Қимылды ойын. «Қармен ойнау». (дене шынықтыру)
Балаларды қармен ойнауға үйрету. Нысанаға қарды ата білуге жаттықтыру. Ойын ережесін орындауға дағдыландыру.
Еңбек. (еңбек дағдылары)
Күректі қолдануды үйрету, ауланы қардан тазарту. Қоғамдық жұмыс уақытында бір-біріне кедергі келтірмеу. Қиыншылықтарды жеңе білу.
Өз бетімен ойындар.
Тыныш қуанышты жағдайды қолдауға және ұйымдастыруға талаптандыру; дербестілігін және бастамашылдығын көтермелеу.

	Серуеннен оралу
	Балалардың бас киімін, шалбарын, түймелері ағытылған жейдесін, бәтеңкесін белгілі ретпен шешуі; жүйелі шешінуге дағдыландыру; киімдерін шкаф сөрелеріне орналастыру; қолдарын жуу; көбік пайда болғанша қолдарын көбітіп, жақсылап шаю, беттерін жуу, беттерін және қолдарын сүлгімен құрғату. (мәдени-гигиеналық дағдылар, дербес әрекет)

	Балалардың дербес әрекеті (баяу қимылды ойындар, үстел үсті ойындары,
бейнелеу әрекеті, кітаптар қарау және тағы басқа әрекеттер)
	
	
	"Аңдарға қысқы үйшік".
Мақсат-міндеттер. Балалардың жабайы аңдардың қысқы тіршілігі жөнінде білімдерін кеңейту; аңдарға арналған қысқы үйшік бөлшектері туралы түсінік беру; ормандағы аңдардың тіршілік ерекшеліктерімен таныстыру.
(мүсіндеу, шығармашылық әрекет)

"Көрнекі үйшік" құрылыс ойыны.
Текшелерден көрнекі ғимарат құрастыру.
(құрастыру)

«Музыкалық балапандар»
Мақсаты-міндеттер: дыбыс биіктігі (жоғары және төмен) туралы білімді бекіту, балалар шығармашылығы.
Нота тасымалдаушы түрінде орналасқан бұтақтары бар ағаштың суреті; құстар саны - 5, "құстар" үшін қалпақтар жиынтығы
Нота тасығыш түрінде орналасқан бұтақтары бар ағаштың таратпа суреті; құстар саны - 5. Комплект әр балаға дайындалады.
(музыка, шығармашылық әрекет)

Қимылды ойын: «Ақшақарды ізде». 
Ептілікті, шапшандықты дамытатын, кеңістікті бағдарлауды қажет ететін, қимыл түрлерін өзгертіп отыратын ойындарға қызықтыру.
(дене шынықтыру, денсаулық әрекет)

"Суреттерді салыстырамыз".
Мақсат-міндеттер. Педагог балаларға бір-біріне ұқсас, бірақ біраз өзгешеліктері бар суреттерден айырмашылықтарын табуды ұсынады.
(сөйлеуді дамыту, коммуникативтік әрекет)
	"Қыс белгілерін ажыратамыз" дидактикалық ойын.
Мақсат-міндеттер: балаларды тез ойлауға тәрбиелеу.
Барысы:
- Балалар, сендермен ойын ойнайтын боламыз. Мына жерде жыл мезгілдеріне тән белгілерін білдіретін суреттер тұр.Осы белгілердің ішінен қыс мезгілінің белгісін ажыратып алуымыз керек.
Балалар суреттерді тез қойып шығады.
(қоршаған ортамен танысу, әлеуметтік әрекет)

«Сәбіз»
Мақсат-міндеттері: Балалардың шығармашылыққа деген қызығушылықтарын арттыру. 
Барысы: Қызғылт сары түсті ермексазды жұмырлап, сопақша пішінге келтіріп, бір жағын үшкірлеп, сәбіз пішінін жасау; -Осы әдісті пайдалана отырып, қояндарға бірнеше сәбіз мүсіндеп беруді тапсыру.
(мүсіндеу, шығармашылық әрекет)
	"Аққаланы құрастыр" үстел ойыны.
Мақсат-міндеттер. Балаларды аққаланың денесін үстел бетіне салып құрастыруға ынталандыру; көлемі әртүрлі дөңгелектерді ажыратуға жаттықтыру; жасалған жұмыстың нәтижесіне қуана білу қабілетін дамыту.
Педагог әрбір балаға көлемі үш түрлі ақ түсті дөңгелектерді, көздер, сәбізден мұрын, шелек пішіндерін жинақтап табақшаға салып ұсынады.
Жұмыс жасалғаннан кейін балалар педагогке ілесіп көркем сөзді айтады, қимылдар жасайды.
Аққала денесі дөп-дөңгелек, (қос қолдың сұқ саусақтарымен ауада үлкен шеңберлер сызу)
Дөңгелек басына киген көк шелек, (алақандармен бастың төбесін жабу)
Басады қос аяқтарын маймаңдап, (алақан ұштарымен үстел басын кезекпен соққылау)
Іздері де содан оның дөңгелек. (қос қолдың сұқ саусақтарымен ауада кішкентай шеңберлер сызу)
(құрастыру, танымдық әрекет)

Дидактикалық жаттығу
«Кім көп айтады?»
Мақсаты: Ойлау тындау қабілеттерін дамыта отыра, ауызекі сөйлеулерін жетілдіру.
Шарты: ертегіге байланыстырып сұрақтар қойылады.
Қыздардыңатыкім?»
Олар не істеді?
Өрікағашынкімсындырды?
(көркем әдебиет, коммуникативтік әрекет)


	 Балалармен жеке жұмыс 
	
	
	Суреттер қарастыру.
Мақсат-міндеттер. "Қыс" мезгілінің ерекшеліктері бейнеленген сюжетті суреттерді қарастыру.
(қоршаған ортамен танысу, сөйлеуді дамыту)
Ақниет
	"Қар" тақпағын айтқызу.
Мақсат-міндеттер. Бала тілін дамыту.
"Қар" (Тілеген Шопаев)
Жауды міне, қар аппақ,
Айналаның бәрі аппақ.
Жасырыпты жолдарды:
Тегістепті орларды.
Үстін жауып көлдердің,
Бетін бүркеп белдердің.
Жастық етіп тауды асқақ
Жантайыпты жамбастап.
Жантайыпты жамбастап.
(көркем әдебиет)
Балалармен жұмыс
	Суреттер қарастыру.
Мақсат-міндеттер. "Қыс қысығы" тақырыбында сюжетті суреттер қарастыру. Сұрақтар қою және толық жауапты талап ету.
(қоршаған ортамен танысу, сөйлеуді дамыту)

	Балалардың үйге қайтуы (ата-аналарға кеңес)
	Кеңес. "Саусақ жаттығулары". Қол моторикасын дамытудың маңыздылығын түсіндіру.(сөйлеуді дамыту, коммуникативтік әрекет)








